钦定古今图书集成/明伦汇编/氏族典/第088卷 > 卢辩
## 钦定古今图书集成/明伦汇编/氏族典/第088卷 > 卢辩

按《周书卢辩传》：“辩字景宣，范阳涿人，累世儒学。父靖，
太常丞。辩少好学，博通经籍。举秀才，为太学博士。孝
武至长安，授给事黄门侍郎，领著作。太祖以辩有儒
术，甚礼之。寻除太常卿、太子少傅。魏太子及诸王等
皆受业于辩，进爵范阳公，转少师。性彊记默契，能断
大事。凡所创制，处之不疑。累迁尚书右仆射。世宗即”
位，进位大将军，出为宜州刺史。薨，配食太祖庙庭。子
慎。